Lav et referat af nedenstående tekst:

Tekst:
Politiet ville standse bilen kort efter midnat i Hjørring, men de to i bilen ville ikke snakke med politiet, og kørte over for rødt. De forsøgte at stikke af, men endte i stedet på Superbrugsens parkeringsplads på Sct. Olai Plads. Derfra var der kun en vej ned, nemlig den samme vej som de var kommet op, og i deres forsøg på at komme forbi, påkørte de patruljevognen. Så lykkedes det politiet at standse bilen, der havde stjålne nummerplader monteret, og det viste sig at føreren, en 19-årig mand fra Hjørring, ikke havde noget kørekort. Og som om det ikke var nok, var begge mænd påvirkede af alkohol og stoffer. Den ene var i besiddelse af ecstasy, og i handskerummet lå en flaske tåregas. Både føreren, og den 18-årige passager har tilbragt natten i detentionen. De skal afhøres lørdag morgen, og vagthavende ved Nordjyllands Politi forventer at de bliver løsladt efter afhøring.

Referat:
De to unge mænd blev anholdt i en bil med stjålne plader og uden kørekort.